Diari Oficial de la Generalitat Valenciana


Sumari del DOGV 9465, del 08-11-2022 (2022/10082)

RESOLUCIÓ de 2 de novembre de 2022, del director general de l'IVAJ, per la qual es concedeixen les ajudes a entitats locals per a programes de joventut corresponents a la convocatòria per a l'any 2022.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10639


Data del document
:   02-11-2022

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de novembre de 2022, del director general de l'IVAJ, per la qual es concedeixen les ajudes a entitats locals per a programes de joventut corresponents a la convocatòria per a l'any 2022. [2022/10147]  
L'Institut Valencià de la Joventut (d'ara en avant IVAJ), mitjançant l'Ordre 3/2022, de 25 d'agost (DOGV 9423, 08.09.2022), de la Vicepresidència i Conselleria d'Igualtat i Polítiques Inclusives, va publicar les bases reguladores per les quals s'estableix la concessió d'ajudes a entitats locals per a programes de joventut i la convocatòria de les corresponents per a l'exercici 2022. L'import global màxim de les ajudes és d'1.093.751,22 - i està inclòs dins de la línia de subvenció S6023000 del pressupost de l'IVAJ per a 2022. Les despeses subvencionables, d'acord amb les bases 1 i 5 d'aquesta ordre, són les realitzades entre l'1 de novembre de 2021 i el 31 d'octubre del present any.  
  
En la base 9 d'aquesta ordre es determina que «el termini de presentació de sol·licituds finalitzarà el 20 de setembre de 2022». Conclòs aquest termini, s'han realitzat les comprovacions pertinents sobre el compliment dels requisits per a atorgar la condició de beneficiària a les entitats locals que han sol·licitat l'ajuda, segons recull la base 2 de l'esmentada ordre, l'article 13 de la Llei 38/2003, de 17 de novembre, general de subvencions i l'article 18 i següents del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
S'ha constituït una comissió de valoració amb la finalitat de comprovar la condició que les entitats locals beneficiàries disposen de pla jove i per a resoldre qualsevol altra incidència en la valoració i baremació de les sol·licituds presentades.  
Vista la proposta de resolució continguda en l'acta de la reunió celebrada per la comissió de valoració en data 25 d'octubre de 2022, per la qual es determina la distribució de les quanties subvencionables entre les entitats locals beneficiàries.  
En exercici de la competència per a resoldre la concessió d'aquestes ajudes, que recau en la persona titular de la Direcció General de l'IVAJ, segons l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de joventut, resolc:  
  
  
Primer  
Concedir les ajudes per a la realització de programes de joventut corresponents a l'exercici 2022 a les entitats locals que s'assenyalen en l'annex I, fins a les quanties màximes expressades, tot això condicionat al compliment del que s'estableix en l'esmentada ordre reguladora d'aquesta subvenció.  
  
Segon  
Excloure les sol·licituds presentades per les entitats locals de l'annex II, pels motius detallats en cada cas.  
  
Tercer  
Es concedeix un termini de justificació de 10 dies hàbils, que es realitzarà en els termes descrits en la base 16 de l'Ordre, a partir de l'endemà d'aquell en què tinga lloc la publicació d'aquesta resolució de concessió de la subvenció, en el formulari del procediment   
https://www.gva.es/downloads/publicados/IN/16983\_BI.pdf.  
  
Contra aquesta resolució, que posa fi a la via administrativa, es podrà interposar:  
- Potestativament, recurs de reposició davant el mateix òrgan que l'ha dictada, en el termini d'un mes, comptat des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
- Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació, d'acord amb el que determinen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de novembre de 2022.- El director general de l'Institut Valencià de la Joventut: Jesús Martí Nadal.